17 Iunie 2019, București

COMUNICAT DE PRESĂ

**Roșia Montană Marathon 2019**

În data de 22 Iunie 2019, începând cu ora 7:00, se va da Startul celei de-a VII-a ediții a concursului Roșia Montană Marathon.

Concursul a debutat în data de 17 August 2013 - zi istorică pentru atletismul românesc, datorată câștigării către doamna **Constantina Diță** a aurului olimpic (Beijing, 2008), dânsa acceptând de altfel invitația de a fi ambasador al maratonului, fapt ce onorează.

**Roșia Montană Marathon** înseamnă mai mult decât un eveniment sportiv.

**Pe lângă partea *sportivă*, Roșia Montană Marathon este un eveniment cu multiple valențe, de ordin *ecologic* – dorim să ajutăm la dezvoltarea sustenabilă a Roșiei Montane, *cultural-artistic* – organizăm ateliere pentru copii, spectacole populare, concerte, foc de tabără, vizită la Galeriile Romane, și *social* – o parte din taxa de participare este redirecționată către Școala Gimnazială ”Simion Balint” din Roșia Montană.**

Concursul este structurat pe **patru categorii de alergare**, la alegere:

**Maraton:** 43,82 km – 1490 m diferență pozitivă;

**Semimaraton:** 26,58 km – 860 m diferență pozitivă;

**Cros AQUA Carpatica de 11 km:** 11 km – 250 m diferență pozitivă;

**Cursa Copiilor:** 7-8 ani: 850 m; 9-10 ani: 1400 m; 11-12 ani: 1400 m; 13-14 ani: 2000 m.

La cursele de alergare se adaugă și **Drumeția Inteconectivității**, o plimbare de 7 km alături de un ghid local pentru toți cei care vin doar în vizită la Roșia Montană și vor să descopere frumusețea peisagistică a zonei, precum și o serie de povești legate de istoria, cultura și legendele acestei localități milenare.

De asemenea, există o cursă unică de 120 km, dedicată ultramaratoniștilor, între Sarmisegetuza și Roșia Montană – **Ultramaratonul ”Alerg la Strălucirea Soarelui”.**

**Programul** celor trei zile este următorul:

**VINERI, 21 IUNIE 2019**

6:00 – Alerg la strălucirea soarelui – Ultramaraton

Sarmisegetuza > Roșia Montană – 120 km

Cursă dedicată Drepturilor Naturii și Interconectivității Om–Natură

16:00 – 24:00 – Ridicarea kit-ului de concurs de la Căminul Cultural din Piața Centrală a Roșiei Montane

17:00 –Simpozion Pachamama ‘Fii Parte din Schimbare’ cu Daniel Diaconu

18:00 – Moment artistic pe ritm de tobe africane cu trupa Drum Circle

18:30 – Dans cu Trupa de zumba

19:00 – 20:00 – Zumba și reconectare la spiritul naturii cu Lidija Mitrojevic – în Piața Centrală

20:00 – 21:00 – Şedinţa Tehnică – Căminul Cultural

21:00 – 23:00 – Proiecție în grădină “Povestea Roșiei Montane” – imagini, filme și povești despre trecutul și evoluția satului, modul de extracție al aurului din trecut până în prezent şi viața de azi.

**SÂMBĂTĂ, 22 IUNIE 2019**

6:00 – 7:00 – Ridicarea kit-ului din zona de Start a Pieței Centrale

7:00 – Încălzire pe ritm de zumba cu Lidija Mitrojevici

7:30 –Startul competiției din Centrul Istoric va fi oficiat prin telefon de către doamna Constantina Diță, campioană olimpică la proba de maraton

8:00 – Startul Drumeției Interconectivității din Piața Centrală

7:30 – 15:30 – Desfășurarea concursului cu probele de Maraton, Semimaraton și Crosul AQUA Carpatica

12:00 – 15:00 – Atelier de creație pentru copii cu Eliza Trifan și Ioana Tomescu

14:00 – Pasta Party

15:30 – 16:30 – Cursa Copiilor

16:30 – 17:00 Concert de muzică folk cu Rareș Andrei Păuna și Bianca Lupșă

17:00 – 17:30 Spectacol – dansuri populare cu Ansamblul Popular din satul Bucium

17:30 – 18:30 Premiere

18:30 – Concert Blue Velvet și Johnny King

22:00 – Foc de tabără la Tăul Brazi

**DUMINICĂ, 23 IUNIE 2019**

09:00 – 13:00 – Traseu ghidat – Centrul istoric și Galeriile Romane de la Muzeul Mineritului. În centrul istoric se găsesc diverse clădiri de patrimoniu (școli cu predare în diverse limbi, biserici de diferite culte sau fostele case ale aurarilor) construite de diverse nații venite aici de-a lungul timpului pentru a căuta aur. Vom povesti despre toate acestea și vom încheia turul într-un loc cu o priveliște deosebită asupra satului.

11:00 – 14:00 – Întâlnire cu reprezentanţii proiectelor locale pentru a discuta despre o posibilă susţinere, colaborare sau dezvoltare a lor: Adoptă o casă, Cercetași Roșia Montană, Made in Roșia Montană şi Vizitați Munții Apuseni.

Proiecția de filme și plecarea pe traseele ghidate vor avea loc de la Casa Petri în Centrul istoric din Roșia Montană.

Pentru mai multe detalii, puteți vizita site-ul evenimentului: [www.rosiamontanamarathon.ro](http://www.rosiamontanamarathon.ro)

**Contact**: Daniel Diaconu

* Telefon: 0732661743
* e-mail: [pachamamaromania2011@gmail.com](mailto:pachamamaromania2011@gmail.com), [daniel.diaconu89@yahoo.com](mailto:daniel.diaconu89@yahoo.com)

**Descoperă Traseul spre Inima Ta!**

**www.rosiamontanamarathon.ro**